**אנדרה דה גראס** (באנגלית: **Andre De Grasse**; נולד ב-10 בנובמבר 1994) הוא אתלט קנדי, האלוף האולימפי (טוקיו 2020), סגן אלוף אולימפי (ריו דה ז'ניירו 2016) וסגן אלוף העולם (דוחה 2019) בריצת 200 מטר, פעמיים זוכה מדליית ארד במשחקים האולימפיים (ריו דה ז'ניירו 2016, טוקיו 2020) ובעל שתי מדליות ארד מאליפויות העולם (בייג'ינג 2015, דוחה 2019) בריצת 100 מטר, אלוף המשחקים הפאן-אמריקאיים בריצות ל-100 מטר ול-200 מטר (טורונטו 2015), שיאן קנדה בריצת 200 מטר ואלוף ה-מכללות בריצות ל-100 מטר ול-200 מטר.

ביוגרפיה
--------

דה גראס נולד במרקאם שבאונטריו, בנם של בוורלי דה גראס ואלכס ווית'. אמו, ילידת טרינידד וטובגו, הייתה אצנית מצטיינת בתקופת התיכון ועברה לקנדה בגיל 26. כנער שיחק בעיקר כדורסל ולאחר שבשנתו האחרונה בתיכון שלו פורקה קבוצת הכדורסל של בית הספר, הוא החל להתאמן באתלטיקה קלה. ב-2012 סיים את לימודי התיכון והחל ללמוד בקולג' הקהילתי קופיוויל בקנזס.

### תחילת הקריירה

הוא היה אלוף קנדה לנוער בריצת 100 מטר ובריצת 200 מטר. במשחקים הפאן-אמריקאיים לגיל הנוער ב-2013 שהתקיימו במדיין שבקולומביה, זכה במדליית כסף בריצת 100 מטר ובמדליית ארד בריצת 200 מטר. ב-2015 החל ללמוד תואר ראשון בסוציולוגיה באוניברסיטת דרום קליפורניה. ב-16 במאי 2015 שבר את השיא הקנדי בריצת 200 מטר כשקבע תוצאה של 20.03 שניות, למחרת קבע את שיא אישי בריצת 100 מטר, 9.97 שניות. ביוני 2015 זכה באליפות ה-NCAA בריצת 100 מטר, בתוצאה של 9.75 שניות ובריצת 200 מטר בתוצאה של 19.58 שניות. שתי התוצאות נקבעו עם רוח גבית מעל המותר.

### 2015

במשחקים הפאן-אמריקאיים ב-2015 זכה בשתי מדליות זהב, בריצת 100 מטר בתוצאה של 10.05 שניות ובריצת 200 מטר בשיא קנדה חדש של 19.88 שניות.

#### שתי מדליות ארד באליפות העולם

באליפות העולם שנערכה בבייג'ינג באוגוסט 2015 זכה דה גראס בשתי מדליות ארד, בריצת 100 מטר בצוותא עם טרייבון ברומל מארצות הברית בשיא אישי חדש של 9.92 שניות, אחרי יוסיין בולט מג'מייקה (9.79 שניות) וג'סטין גטלין מארצות הברית (9.80 שניות) ובריצת שליחים 4x100 מטר בתוצאה של 38.13 שניות, אחרי ג'מייקה (37.36 שניות) וסין (38.01 שניות).

### 2016

#### סגן אלוף אולימפי

באולימפיאדת ריו דה ז'ניירו (2016) זכה דה גראס ב-3 מדליות, 1 כסף ו-2 ארד. מדליית כסף, בריצת 200 מטר בתוצאה של 20.02 שניות, אחרי יוסיין בולט (19.78 שניות) ולפני כריסטוף למטר מצרפת (20.12 שניות). מדליות ארד, בריצת 100 מטר בשיא אישי חדש של 9.91 שניות, אחרי יוסיין בולט (9.81 שניות) וג'סטין גטלין (9.89 שניות) ובריצת שליחים 4X100 מטר בשיא קנדה חדש של 37.64 שניות, אחרי ג'מייקה (37.27 שניות) ויפן שקבעה שיא אסיה חדש של 37.60 שניות.

### 2017

ב-2017 זכה בפעם השלישית ברציפות באליפות קנדה בריצת 100 מטר, ובפעם הראשונה בריצת 200 מטר.

### 2019

#### סגן אלוף עולם

באליפות העולם שנערכה בדוחה בספטמבר 2019 זכה דה גראס בשתי מדליות, כסף וארד. מדליית כסף בריצת 200 מטר בתוצאה של 19.95 שניות, אחרי נואה ליילס מארצות הברית (19.83 שניות) ולפני אלכס קיניונס מאקוודור (19.98 שניות) ומדליית ארד בריצת 100 מטר בשיא אישי חדש של 9.90 שניות, אחרי כריסטיאן קולמן מארצות הברית (9.76 שניות) וג'סטין גטלין (9.89 שניות).

### 2021

#### אלוף אולימפי

באולימפיאדת טוקיו זכה דה גראס במדליית זהב בריצת 200 מטר בשיא לאומי חדש של 19.62 שניות, לפני קני בדנרק (19.68 שניות) ואלוף העולם נואה ליילס (19.74 שניות), שניהם מארצות הברית. כבר בשלב חצי הגמר הוא קבע שיא לאומי חדש של 19.73 שניות. בריצת 100 מטר זכה במדליית ארד שקבע שיא אישי של 9.89 שניות, אחרי מרסל ג'ייקובס מאיטליה שקבע שיא אירופה חדש של 9.80 שניות ופרד קרלי מארצות הברית (9.84 שניות). בריצת שליחים סיים עם נבחרת קנדה במקום השלישי לאחר פסילת הנבחרת הבריטית שסיימה שנייה בעקבות הרשעת אחד מחבריה בשימוש בחומרים אסורים שודרגה המדליה של קנדה לכסף.

שיאים אישים
-----------

### אצטדיון

* ריצת 100 מטר: 9.89 שניות (2021)
* ריצת 200 מטר: 19.62 שניות (2021), **שיא קנדה**

### אולם

* ריצת 55 מטר: 6.21 שניות (2013)
* ריצת 60 מטר: 6.60 שניות (2015)
* ריצת 200 מטר: 20.26 שניות (2015)

חיים אישיים
-----------

דה גראס הוא בן זוגה של האצנית האמריקאית ניה אלי, לזוג בת שנולדה ב-2018.

קישורים חיצוניים
----------------

ויקישיתוף מדיה וקבצים בנושא **אנדרה דה גראס** בוויקישיתוף
* 

* אתר האינטרנט הרשמי של אנדרה דה גראס (באנגלית)
* אנדרה דה גראס, ברשת החברתית פייסבוק

* אנדרה דה גראס, ברשת החברתית טוויטר

* אנדרה דה גראס, ברשת החברתית אינסטגרם

* אנדרה דה גראס, באתר הוועד האולימפי הבין-לאומי

* אנדרה דה גראס, באתר olympedia.org

* אנדרה דה גראס, באתר התאחדות האתלטיקה הבין-לאומית

* אנדרה דה גראס, באתר ליגת היהלום

* אנדרה דה גראס, באתר Track and Field (גברים)
* אנדרה דה גראס באתר אוניברסיטת דרום קליפורניה
* אתר למנויים בלבד אמיר ענבר, אנדרה דה גראסי, הדבר הגדול הבא של האתלטיקה, כבר כאן, באתר הארץ, 15 ביוני 2015
* מערכת וואלה!NEWS‏, סיפור בדקה: האצן הקנדי הצעיר שקורא תיגר על שלטונו של יוסאין בולט, באתר וואלה!‏, 15 ביוני 2015

הערות שוליים
------------

1. ↑  Andre De Grasse (USC) wins 100M at Mt. SAC Relays in 9.87 seconds

|  אלופים אולימפיים - ריצת 200 מטר (גברים) |
| --- |
| 

|  |
| --- |
| (1900): ג'ון טוקסברי ארצות הבריתארצות הברית • (1904): ארצ'י האן ארצות הבריתארצות הברית • (1908): רוברט קר קנדהקנדה • (1912): רלף קרייג ארצות הבריתארצות הברית • (1920): אלן וודרינג ארצות הבריתארצות הברית • (1924): ג'קסון שולץ ארצות הבריתארצות הברית • (1928): פרסי ויליאמס קנדהקנדה • (1932): אדי טולן ארצות הבריתארצות הברית • (1936): ג'סי אוונס ארצות הבריתארצות הברית • (1948): מל פטון ארצות הבריתארצות הברית • (1952): אנדי סטנפילד ארצות הבריתארצות הברית • (1956): בובי ג'ו מורו ארצות הבריתארצות הברית • (1960): ליביו ברוטי איטליהאיטליה • (1964): הנרי קאר ארצות הבריתארצות הברית • (1968): טומי סמית' ארצות הבריתארצות הברית • (1972): ולרי בורזוב ברית המועצותברית המועצות • (1976): דון קווארי ג'מייקהג'מייקה • (1980): פייטרו מנאה איטליהאיטליה • (1984): קרל לואיס ארצות הבריתארצות הברית • (1988): ג'ו דלוץ' ארצות הבריתארצות הברית • (1992): מייקל מארש ארצות הבריתארצות הברית • (1996): מייקל ג'ונסון ארצות הבריתארצות הברית • (2000): קונסטנטינוס קנטריס יווןיוון • (2004): שון קרופורד ארצות הבריתארצות הברית • (2008): יוסיין בולט ג'מייקהג'מייקה • (2012): יוסיין בולט ג'מייקהג'מייקה • (2016): יוסיין בולט ג'מייקהג'מייקה • (2020): אנדרה דה גראס קנדהקנדה |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 279980

 |